Pakistan

'A **Repubbleche Islameche d'u Pakistan** (پاکستان jndre Urdu) jè 'nu state de ll'Asie meridionale. 'U Pakistan confine a sud-ovest cu l'Iran, a ovest cu l'Afghanistan, a nord cu 'a Cine e ad est cu l'Indie. A sud ète vagnate da 'u mar Arabiche, 'nu mare de ll'Oceane Indiane.

'U Pakistan jè 'na repubbleche presidenziale, 'u presidente d'a Repubbleche jè Asif Ali Zardari, 'u Prime Ministre 'ngareche jè Yousaf Raza Gillani.

Cu cchiù de 180 miglione de crestiáne jè 'u seste state cchiù populose d'u munne: oltre ad essere 'u seconne cchiù granne state musulmane jndr'ô munne dope l'Indonesie, jè pure 'nu membre 'mbortande de ll'Organizzazione d'a Conferenze Islameche. 

'U Pakistan jè pure une de lle naziune ca tènene ufficialmènde arme nucleare.

## Origgene d'u nome
L'origgene d'u nome Pakistan jè controverse, jndre urdu e jndr'ô persiane *pak* segnefeche pure de spirite, pe' cui aggiungenne 'u suffisse *-stan*, terre 'u segnefecate sarebbe "terre de le pure". 'A prime appariziune d'u nome, jndr'à forme *Pak(i)stan* resale ad 'u 28 scennàre 1933 jndr'à ll'opuscole "*Now or Never. Are we to live or perish forever?*" de Choudhary Rahmat Ali (canosciute pure cumme Rehmat Ali Khan), une de le prengepále sostenitore de lle 'ndependenze d'ô state islameche. Jndr'à lle 'ndenziune de ll'autore 'u nome nasce d'a condraziune de le nome de lle reggione jndr'à ll'aree ca jidde acchiave cumme patrie de le musulmane d'u nord de ll'Indie e cioè '''P'''unjab, **A**fghania ('u Khyber Pakhtunkhwa de ôsce a die), '''K'''ashmir, '''S'''indh e Belucis'''tan'''.

## Sciugrafije
'U Pakistan se iacchie jndr'à ll'Asie meridionale, se spànne 'mbrà lle 24° e le 37° de latitudene nord e le 61° e le 77° de longitudene est tènene 'na superficie de 796.095 km², quiste date non ge combrenne le territorie settendrionale de ll'Azad Kashmir e d'u Gilgit-Baltistan amministrate da 'u Pakistan me condese cu l'Indie e accussì non cundeggiate jndr'à lle date ufficiale.

Da nord a sud ô state se spànne pe' 1500 km, a est confine cu l'Indie pe' 2912 km. a ovest, l'Iran tène 909 km de confine cu 'u Pakistan. A nord ovest se iacchie l'Afghanistan, 'u cui confine comune mesure 2430 km. Pe' spiccià a nord est ce sonde 523 km de confine cu 'a Cine. A sud ète vagnate da 'u Mare Arabiche pe' 'nu sveluppe costiere de 1046&nbsp;km.

### Morfologgije

Le aree settendrionale e occidentale d'u Pakistan sonde monduose. 'A vanne d'u Kashmir amministrate da 'u Pakistan combrenne alcune de lle mundagne cchiù ìrte d'u munne, 'mbrà cui 'a seconne n'ìrtezze, 'u K2. Aqquà se congendre pure 'a cchiù ìrte percenduale de vosche, pascole, biodeversetate, chiande medicinale e aree prutette d'a naziune. 'U territorie avène ausate cumme terrene arabbele, da paschele o pe' 'a silvicolture, n'base sije ad 'u clime ca a ll'altitudene, a ll'aspette fiseche-sciugrafeche, a ll'umiditate d'u terrene e a lle condiziune socio-economeche. Cchiù d'u 90% d'a reggione jè comboste da mundagne a forte pendenze cu 'nu strate assaje dìleche e fraggele de suole. Generalmènde, le 'nstabbeletate de quiste territorie le fàce devendà picche coltivabbele e assaje aride.

### Idrografije
'U cchiù granne curse d'acque d'u Pakistan jè l'Indo, ca nasce jndr'à Cine, e scorre pe' 'a maggior parte d'u soje curse jndr'ô Pakistan, tuccanne totte le provinge lassanne sule 'u Belucistan. Assaje jume 'mbortande, 'nderconnesse mediande 'u maggior sisteme mondiale de canale, se immettene jndr'à ll'Indo d'apprìme ca jidde sfoce jndr'ô mare Arabiche.

### Clime
'U Pakistan d'u nord tende ccu hàve precipitaziune maggiore d'a vanne meridionale d'u paise, e tène alcune aree jndre cui resiste 'u vosche chiovose. Jndr'ô sudest, 'u confine cu l'Indie passe pe' 'nu deserte chiatte, canosciute cumme deserte d'u Cholistan o Thar. 'U Baluchistan cendre-occidentale tène 'nu ìrtechiane deserteche, circunnate da mundagne ca non ge sonde assaje ìrte. 'A maggior parte d'u Punjab, e 'na vanne d'u Sindh, sonde chianure fertile addò l'agricolture tène assaje 'mbortanze. A lle 'nderne d'u paise, jndr'à lle valle addò se iacchiane le cetate de Jacobabad e Sibi, se raggiungone le temberature cchiù ìrte de lle 'ndere continende asiateche cu punde, ad 'a fine d'a staggione primaverile pure de +52&nbsp;°C / +53&nbsp;°C.

## Ordinamènde d'ô state
### Suddivisiune amministrative

'U Pakistan jè 'na federaziune ca combrende 4 provinge, 2 territorie, e amministre pure 'na vanne d'u Kashmir. Le provinge sonde ulteriormènde scucchiáte jndre 'nu totale de 107 destritte.

**Provinge**:
* **1** Belucistan (capeluèche: Quetta) a sud-ovest
* **2** Khyber Pakhtunkhwa (capeluèche: Peshawar) a nord
* **3** Punjab (capeluèche: Lahore) a est
* **4** Sindh (capeluèche: Karachi) a sud-est

**Territorie**:
* **5** Territorie d'a capitale (Islamabad), 'mbrà Punjab e Sarhad
* **6** Aree tribbale sutte amministraziune federale (Khyber, Kurram, Bajaur, Mohmand, Orakzai e Nord e Sud Waziristan) a ovest de Sarhad, de cui facèvane parte

**Parte d'a provinge de [[Kashmir|Jammu e Kashmir]] sutte amministraziune pakistane**:
* **7** Azad Kashmir (Muzaffarabad) a nord-est
* **8** Territorie d'u Nord a ll'estreme nord

L'Azad Kashmir tène 'u soje guverne democrateche, addò le crestiáne eleggone 'nu proprije presidende e prime ministre pe' 'a gestiune de le affare d'u luèche.

## Tradiziune
### Gastronomije

'A cucine pakistane cange a seconne d'a reggione; parlanne n'generale jè quase auguale ad 'a cucine de ll'Indie settendrionale.

## Curiosetate
Jeeway Jeeway Pakistan jè 'na famuse canzone naziunale pakistane, scritte da Jamiluddin Aali

## Simbole d'u Pakistan

## Note


## Bibbliografije
* Ayres, Robert (1998), *Turning Point: The End of the Growth Paradigm.* James & James publishers, ISBN 1-85383-439-4
* Fair, C. Christine, The Militant Challenge in Pakistan (*Asia Policy*, January 2011)
* Farndon, John (1999), *Concise encyclopedia*, Dorling Kindersley Limited, ISBN 0-7513-5911-4
* Ian, Talbot (1999). *The Armed Forces of Pakistan*. Macmillan publishers, ISBN 0-312-21606-8
* Rubinstein, W. D. (2004). *Genocide: a history.* Pearson Longman Publishers, ISBN 0-582-50601-8
* Spear, Percival (2007), *India, Pakistan and the West.* Read books publishers, ISBN 1-4067-1215-9
* Wink, Andre, Al Hind the Making of the Indo Islamic World, Brill Academic Publishers, 1 January 1996, ISBN 90-04-09249-8
* Wolpert, Stanley. Jinnah of Pakistan. Oxford University Press, USA. May 1984. ISBN 0-19-503412-0
* Yasmeen Niaz Mohiuddin, *Pakistan: a global studies handbook.* ABC-CLIO publishers, 2007, ISBN 1-85109-801-1
* Masood Ashraf Raja. *Constructing Pakistan: Foundational Texts and the Rise of Muslim National Identity*, 1857–1947, Oxford 2010, ISBN 978-0-19-547811-2

## 'Ndruche pure

* Indie
* Bangladesh
* 'Mbere bretànneche
* Letterature urdu
* Letterature persiane
* Islam
* Sunnisme
* Sciisme
* Alluviune d'u Pakistan (2010)

## Otre pruggette

## Collegaminde fore a Uicchipèdie
* 
* Guverne d'u Pakistan
* Osservatorie Strateggeche sus 'u Pakistan
* Viagge D'u Pakistan
* Pakistan Trekking
* Pakistan Guide